b'\n_START_ARTICLE_\nBeskrivelse\n_START_SECTION_\nProfessionelle beskrivelser\n_START_PARAGRAPH_\nI Biblioteks- og informationsvidenskab taler man om dokumentbeskrivelse og om beskrivende katalogisering. Der er her udviklet s\xc3\xa6rlige standarder for beskrivelse, fx International Standard Bibliographic Description. Man skelner her mellem beskrivende katalogisering/indeksering og emneindeksering._NEWLINE_Kunsthistorikere beskriver kunstv\xc3\xa6rker. L\xc3\xa6ger beskriver sygdomme/symptomer.\n_START_SECTION_\nObjektivitet og subjektivitet i beskrivelser\n_START_PARAGRAPH_\nEn beskrivelse vil altid v\xc3\xa6re en funktion af s\xc3\xa5vel det beskrevne som af beskriveren. En beskrivelse kan aldrig v\xc3\xa6re (helt) objektiv._NEWLINE_En beskrivelse er en form for handling med en intention og baggrundsforuds\xc3\xa6tninger, der pr\xc3\xa6ger beskrivelsen. Beskrivelser af fx menneskets anatomi afspejler fx tids\xc3\xa5nden og beskriverens teorier som p\xc3\xa5vist af Fleck (1935)._NEWLINE_I f\xc3\xb8lge pragmatisk filosofi kan beskrivelser ikke v\xc3\xa6re objektive, og dette er heller ikke et ideal, der b\xc3\xb8r str\xc3\xa6bes efter. Derimod kan beskrivelser v\xc3\xa6re mere eller mindre funktionelle i relation til bestemte anvendelser.'